Here is a page extracted from Wikipedia that may contain CSS, HTML, and a lot of unformatted text.

Title: Donetsk
Content: Donetsk (en ucrainés Донецьк, en ruso Донецк) ye una ciudat d'Ucraína, capital de iure d'a provincia de Donetsk. A suya población ye de 929.063 habitants mayoritariament d'etnia rusa y ye a capital d'o estato autoproclamato independent clamau Republica Popular de Donetsk. En 2001 yera la cinquena ciudat mas poblada d'Ucraína. Dende abril de 2014, a ciudat ye administrada de facto por a Republica Popular de Donetsk que dende setiembre de 2022 ye un subchecto federal d'a Federación Rusa no reconoixiu internacionalment.

Clima 
Lo clima ye d'o tipo continental. As temperaturas meyas son de -4,1 °C de chinero y de 21,6 °C de chulio. Lo promeyo de precipitacions per anyo ye de 162 días y dica 556 milimetros per anyo.

Historia 
A ciudat estió fundada en 1869 por un empresario d'o país de Galas, John Hughes, qui construyó en ixa redolada una planta d'acero y cuantas menas de carbón. A ciudat estió baltizada con o nombre de Юзовка (Yúzivka, en aragonés ciudat d'Hughes), en reconoixencia a o suyo paper en a suya fundación. Entre a epoca sovietica, a industria siderurchica d'a ciudat s'expandió y dentre 1924 y 1961 estió clamada Сталино (Stalino) en a honor de Josef Stalin.
A causa d'a invasión alemana entre a Segunda Guerra Mundial, a ciudat estió cuasi destruida en a suya totalidat.
En o marco d'as rechiradas en Ucraína y a secesión de Crimea y a suya posterior adhesión a Rusia, un grupo de manifestants prorrusos prenió l'edificio d'o gubierno local o 7 d'abril de 2014 y proclamoron a Republica Popular de Donetsk.

Economía 
Donetsk y os territorios circumdants son fuertement urbanizaus. A man d'obra ye muit embrecada en a industria pesada, especialment en a menería d'o carbón. A ciudat ye un important centro d'industria pesada y menas de carbón en a cuenca d'o Donets (Donbas). Dreitament debaixo d'a ciudat se troban as menas de carbón, que dinantes han visto un augmento en os accidents meners, estando l'accident mas recient en a mena Zasyadko, que mató a mas de 100 treballadors.

Dimpués d'a caita d'a Unión Sovietica, Donetsk y atras ciudaz vecinas d'o Donbas sufrioron muito, ya que se zarroron muitas fabricas y muitos habitants perdioron os suyos treballos.

Referencias 

Localidaz d'Ucraína
Localidaz d'a Republica Popular de Donetsk